[ca] Introducció: La violència masclista és un problema de salut pública mundial que afecta aproximadament a un terç de les dones a tot el món. Els professionals sanitaris, especialment els/les infermers/es, constitueixen un grup fonamental en la prevenció, detecció precoç i acollida de les víctimes, però pocs són els estudis que es duen a terme al respecte. Objectius: Descriure les vivències de les dones víctimes de violència masclista sobre l'atenció sanitària rebuda en Centres d'Atenció Primària de Barcelona. Mètode: Es proposa un estudi qualitatiu de disseny fenomenològic descriptiu. La població diana estarà formada per dones víctimes de violència masclista ateses en Centres d'Atenció Primària de Barcelona. Es realitzarà mostreig de conveniència, fins a la saturació de dades, amb la col·laboració dels/les treballadors/es socials dels CAPs. La recol·lecció de les dades es realitzarà mitjançant històries de vida, entrevistes semiestructurades i el quadern de camp. L'anàlisi de dades de contingut temàtic inductiu serà dut a terme a partir del mètode descrit per Giorgi. Limitacions: Les principals limitacions de l'estudi són el biaix en els relats de les participants a conseqüència d'haver de rememorar experiències passades i les característiques de la mostra, tant pel mostreig de conveniència com el mètode de contacte emprats, principalment deguts a la dificultat d'acostament i selecció de les participant, sent interessant un estudi amb mostreig teòric. Implicacions: Els resultats de l'estudi permetran no només indagar en els relats més íntims i, per tant, en les emocions, les pors i angoixes que viuen les dones víctimes de violència masclista en ser ateses pel sistema sanitari, sinó que també permetrà millorar l'assistència sanitària que s'ofereix, enfrontant-se al model mèdic hegemònic actual, adoptant una visió més humana de les cures i, per què no, amb més perspectiva de gènere.

[en] Introduction: Sexist violence is a problem of global public health, which affects approximately one-third of the women around the world. Health professionals, especially nurses, are a key group in the prevention, early detection and reception of the victims, but there are very few studies that are carried out. Objectives: Describing the experiences of women victims of sexist violence received health care in Barcelona's Primary Care Centers. Method: Proposes a qualitative study with phenomenological descriptive design. The target population will consist of women victims of sexist violence addressed in Primary Care Centers of Barcelona. Sampling will be done by convenience, up to the saturation of data, with the collaboration of the social workers of the Primary Care Centers. The data collection will be made by life stories, semi-structured interviews and the field journal. There will be an inductive theme data analysis of the content using the method described by Giorgi. Limitations: The main limitations of the study are the bias in the stories of the participants as a result of having to recall past experiences and the characteristics of the sample, both by convenience sampling and the contact method used, mainly due to the difficulty of approach and selection of the participants, being interesting a study with theoretical sampling. Implications: The results of the study will allow not only to inquire into the most intimate stories and, therefore, in the emotions, fears and anxieties that women victims of sexist violence feel when they get in touch with the medical system, but will also improve the health care offered, facing the current hegemonic medical model, adopting a more human view of the taking care process and, why not, with more gender perspective too.